CELEX: C2007/211/51
Language: et
Date: 2007-09-08 00:00:00
Title: Kohtuasi C-324/07: Eelotsusetaotlus, mille esitas Conseil d'Etat (Belgia) 12. juulil 2007 — Coditel Barbant SA versus 1. Commune d'Uccle, 2. Société Intercommunale pour la Diffusion de la Télévision (Brutélé), 3. Région de Bruxelles-Capitale

8.9.2007   
            
            
               ET
            
            
               Euroopa Liidu Teataja
            
            
               C 211/27
            
         Eelotsusetaotlus, mille esitas Conseil d'Etat (Belgia) 12. juulil 2007 — Coditel Barbant SA versus 1. Commune d'Uccle, 2. Société Intercommunale pour la Diffusion de la Télévision (Brutélé), 3. Région de Bruxelles-Capitale
   (Kohtuasi C-324/07)
   (2007/C 211/51)
   Kohtumenetluse keel: prantsuse
   Eelotsusetaotluse esitanud kohus
   Conseil d'Etat
   Põhikohtuasja pooled
   
      Hageja: Coditel Barbant SA
   
      Kostjad: 1. Commune d'Uccle, 2. Société Intercommunale pour la Diffusion de la Télévision (Brutélé), 3. Région de Bruxelles-Capitale
   Eelotsuse küsimused
   
               1.
            
            
               Kas kommuun võib pakkumismenetlust korraldamata astuda ühistu liikmeks, kuhu kuuluvad ainult teised kommuunid ja kommuunide ühendused (mida kutsutakse puhtalt kommuunidevaheliseks ühistuks) selleks, et anda sellele üle oma telelevivõrkude haldamine, teades et see ühing tegutseb peamiselt ainult koos oma liikmetega ja nende nimel ning et nendega seotud otsused võetakse vastu nõukogus ja selle poolt neile antud volituste piirides sektorinõukogudes, mis on pädevad asutused, mis koosnevad ametiasutuste esindajatest ja mis teevad otsuseid lihthäälteenamusega?
            
         
               2.
            
            
               Kas sel moel — pädevate asutuste vahendusel, kõigi ühistu liikmete või neist ühe osa poolt ekspluateerimissektorite või alasektorite puhul ühistu otsuste korral — teostatud juhtimist võib pidada selliseks, mis lubab neil teostada analoogset kontrolli kui see, mida nad teostavad oma teenistuste üle?
            
         
               3.
            
            
               Kas seda juhtimist ja seda kontrolli peavad selleks, et neid saaks lugeda analoogseks, teostama kõik ühistu liikmed eraldi või piisab sellest, kui neid teostab enamus ühistu liikmetest?